CELEX: 52007PC0224
Language: mt
Date: 2007-04-26
Title: Proposta għal deċiżjoni tal-Kunsill dwar il-pożizzjoni li għandha tadotta l-Komunità fil-Kunsill tal-Ministri ACP-KE biex ikunu permessi kontribuzzjonijiet bilaterali ulterjuri, li għandhom ikunu amministrati mill-Kummissjoni, b'appoġġ għall-għanijiet tal-Fond għall-Paċi fl-Afrika

Avviż Legali Importanti

|

52007PC0224

Proposta għal deċiżjoni tal-Kunsill dwar il-pożizzjoni li għandha tadotta l-Komunità fil-Kunsill tal-Ministri ACP-KE biex ikunu permessi kontribuzzjonijiet bilaterali ulterjuri, li għandhom ikunu amministrati mill-Kummissjoni, b'appoġġ għall-għanijiet tal-Fond għall-Paċi fl-Afrika  /* KUMM/2007/0224 finali */  

	[pic] | KUMMISSJONI TAL-KOMUNITAJIET EWROPEJ |Brussel 26.4.2007KUMM(2007) 224 finaliProposta għalDEĊIŻJONI TAL-KUNSILLdwar il-pożizzjoni li għandha tadotta l-Komunità fil-Kunsill tal-Ministri ACP-KE biex ikunu permessi kontribuzzjonijiet bilaterali ulterjuri, li għandhom ikunu amministrati mill-Kummissjoni, b'appoġġ għall-għanijiet tal-Fond għall-Paċi fl-Afrika(preżentata mill-Kummissjoni)MEMORANDUM TA' SPJEGAZZJONIIl-Kunsill ta’ l-Affarijiet Ġenerali u tar-Relazzjonijiet Esterni tal-5 ta' Marzu 2007 għaraf il-ħtieġa biex b'mod urġenti jkun indirizzat il-bżonn għall-finanzjament tal-missjoni ta' żamma tal-paċi l-Unjoni Afrikana fid-Darfur/is-Sudan (AMIS). L-UE diġà kienet allokat madwar EUR 400 miljun għall-AMIS permezz tal-Fond għall-Paċi fl-Afrika (APF) iffinanzjat mid-9 Fond Ewropew ta' l-Iżvilupp (minn hawn 'il quddiem imsejjaħ "EDF") u minn kontribuzzjonijiet bilaterali mingħand l-Istati Membri. Bil-għan li joħloq il-possibbiltà għal appoġġ finanzjarju ulterjuri għall-AMIS u filwaqt li jikkunsidra t-talba mill-Kummissjoni UA, soġġett għal deċiżjoni mill-grupp ta' stati ta' l-ACP, il-Kunsill esprima li kien dispost iforni mill-ġdid lill-APF mir-riżorsi tad-9 EDF.Fid-dawl tar-rieda mistqarra mill-Istati Membri ta' l-UE li kienu disposti joħorġu kontribuzzjonijiet bilaterali ulterjuri fil-kuntest ta' sforz konġunt mill-UE u l-Istati Membri tagħha, ġie suġġerit ukoll li dawn il-kontribuzzjoniojiet ulterjuri għandhom jintefgħu kollha f'daqqa fil-qafas ta' proġett komuni li jkun amministrat mill-Kummissjoni biex jitnaqqsu l-ispejjeż tat-tranżazzjoni għall-imsieħba Afrikani u biex jittejbu l-koordinazzjoni u s-sorveljanza ta' l-użu li jsir mill-fondi. Għad-9 EDF dan ser isir fuq il-bażi tal-paragrafu 8 ta' l-Anness I tal-Ftehim ta' Partenarjat bejn il-membri tal-Grupp ta' Stati Afrikani, tal-Karibew u l-Paċifiku fuq naħa, u l-Komunità Ewropea u l-Istati Membri tagħha fuq in-naħa l-oħra, iffirmat f'Cotonou fit-23 ta' Ġunju 2000 u rivedut fil-Lussemburgu fil-25 ta' Ġunju 2005 (minn hawn 'il quddiem imsejjaħ il-"Ftehim ta' Partenarjat ACP-EC"), li jgħid: "F'każ li l-fondi previsti fi kwalunkwe strument tal-Ftehim ikunu eżawriti qabel ma jkun skada dan il-Protokoll Finanzjarju, il-Kunsill konġunt tal-Ministri ACP-KE għandu jieħu l-miżuri xierqa". Il-kundizzjonijiet stabbiliti fil-paragrafu 8 huma ssodisfati. L-ewwelnett, id-data li lilhinn mill-iskadenza tagħha l-fondi taħt il-Protokoll Finanzjarju kopert mid-9 EDF ma jistgħux ikunu aktar kommessi ġiet stabbilita bħala l-31 ta' Diċembru 2007. It-tieninett, ir-riżorsi li ġew ikkalkulati previsti fil-pakkett intra-ACP għall-forniment mill-ġdid tal-Fond għall-Paċi fl-Afrika sakemm l-10 EDF jidħol fis-seħħ jammontaw għal EUR 100 miljun, li mhux biżżejjed biex l-AMIS tibqa' għaddejja sa din id-data.Id-Deċiżjoni tal-Kunsill Konġunt proposta bbażata fuq il-paragrafu 8 ta' l-Anness I tal-Ftehim ta' Partenarjat ACP-KE twitti t-triq għal kontribuzzjonijiet bilaterali ulterjuri mingħand l-Istati Membri għal operazzjoni speċifika li tkun amministrata mill-Kummissjoni fuq bażi tranżitorja sakemm l-10 EDF jidħol fis-seħħ.Il-Kummissjoni għalhekk tissuġġerixxi li l-Kunsill jadotta d-deċiżjoni mehmuża.Proposta għalDEĊIŻJONI TAL-KUNSILLdwar il-pożizzjoni li għandha tadotta l-Komunità fil-Kunsill tal-Ministri ACP-KE biex ikunu permessi kontribuzzjonijiet bilaterali ulterjuri, li għandhom ikunu amministrati mill-Kummissjoni, b'appoġġ għall-għanijiet tal-Fond għall-Paċi fl-AfrikaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment it-tieni sub-paragrafu ta' l-Artikolu 300(2) tiegħu,Wara li kkunsidra l-Ftehim ta' Partenarjat bejn il-membri tal-Grupp ta' Stati Afrikani, tal-Karibew u l-Paċifiku (minn hawn 'il quddiem imsejjaħ 'l-ACP') fuq naħa, u l-Komunità Ewropea u l-Istati Membri tagħha, fuq in-naħa l-oħra, iffirmat f'Cotonou (Benin) fit-23 ta' Ġunju 2000 u rivedut fil-Lussemburgu fil-25 ta' Ġunju 2005 (minn hawn 'il quddiem imsejjaħ 'il-Ftehim ACP-KE')[1].Billi:(1) Id-Deċiżjoni Nru 3/2003 tal-Kunsill tal-Ministri ACP-KE tal-11 ta' Diċembru 2003[2] pprovdiet l-appoġġ finanzjarju meħtieġ għall-ħolqien tal-Fond għall-Paċi fl-Afrika.(2) Il-Kunsill ta’ l-Affarijiet Ġenerali u tar-Relazzjonijiet Esterni tal-5 ta' Marzu 2007 għaraf il-ħtieġa biex b'mod urġenti jkun indirizzat il-bżonn għall-finanzjament tal-missjoni ta' żamma tal-paċi ta' l-Unjoni Afrikana fid-Darfur/is-Sudan (AMIS).(3) Ir-riżorsi li ġew ikkalkulati previsti fil-pakkett intra-ACP għall-forniment mill-ġdid tal-Fond għall-Paċi fl-Afrika sakemm l-10 Fond Ewropew għall-Iżvilupp (minn hawn 'il quddiem imsejjaħ 'EDF') jidħol fis-seħħ mhumiex biżżejjed biex l-AMIS tibqa' għaddejja sa dik id-data. Għaldaqstant l-Istati Membri esprimew li kienu disposti joħorġu kontribuzzjonijiet bilaterali ulterjuri. Dawn il-kontribuzzjonijiet ulterjuri għandhom jintefgħu kollha f'daqqa fil-Fond għall-Paċi fl-Afrika u jkunu amministrati mill-Kummissjoni biex jittejbu l-koordinazzjoni u s-sorveljanza ta' l-użu li jsir mill-fondi sakemm l-10 EDF jidħol fis-seħħ.(4) Id-Deċiżjoni tal-Kunsill 2005/446/KE tat-30 ta' Mejju 2005 tistabbilixxi l-31 ta' Diċembru 2007 bħala d-data li lilhinn mill-iskadenza tagħha l-fondi mid-9 EDF ma jistgħux aktar jibqgħu kommessi[3].IDDEĊIEDA KIF ĠEJ:Artikolu UnikuIl-Komunità tipproponi li fil-Kunsill tal-Ministri ACP-KE tiġi adottata l-pożizzjoni li ġejja rigward il-finanzjament bilaterali ulterjuri mingħand l-Istati Membri li għandu jkun amministrat mill-Kummissjoni fuq il-bażi ta' l-abbozz tad-Deċiżjoni tal-Kunsill tal-Ministri ACP-KE li tinsab fl-Anness.Tibdil minuri għall-abbozz tad-deċiżjoni jista' jiġi miftiehem mingħajr il-ħtieġa ta' deċiżjoni oħra mill-Kunsill.Magħmul fi Brussell, [....]Għall-KunsillIl-PresidentANNESSAbbozzDeċiżjoni tal-Kunsill tal-Ministri ACP-KEbiex ikunu permessi kontribuzzjonijiet bilaterali ulterjuri, li għandhom ikunu amministrati mill-Kummissjoni, b'appoġġ għall-għanijiet tal-Fond għall-Paċi fl-AfrikaIL-KUNSILL TAL-MINISTRI ACP-KE,Wara li kkunsidra l-Ftehim ta' Partenarjat bejn il-membri tal-Grupp ta' Stati Afrikani, tal-Karibew u l-Paċifiku (minn hawn 'il quddiem imsejjaħ 'l-ACP') fuq naħa, u l-Komunità Ewropea u l-Istati Membri tagħha, fuq in-naħa l-oħra, iffirmat f'Cotonou (Benin) fit-23 ta' Ġunju 2000 u rivedut fil-Lussemburgu fil-25 ta' Ġunju 2005 (minn hawn 'il quddiem imsejjaħ 'il-Ftehim ACP-KE')[4], u b'mod partikolari l-paragrafu 8 ta' l-Anness tiegħu.Billi:(1) Id-Deċiżjoni Nru 3/2003 tal-Kunsill tal-Ministri ACP-KE tal-11 ta' Diċembru 2003[5] pprovdiet l-appoġġ finanzjarju meħtieġ għall-ħolqien tal-Fond għall-Paċi fl-Afrika.(2) Il-Kunsill ta’ l-Affarijiet Ġenerali u tar-Relazzjonijiet Esterni tal-5 ta' Marzu 2007 għaraf il-ħtieġa biex b'mod urġenti jkun indirizzat il-bżonn għall-finanzjament tal-missjoni ta' żamma tal-paċi ta' l-Unjoni Afrikana fid-Darfur/is-Sudan (AMIS).(3) Ir-riżorsi li ġew ikkalkulati previsti fil-pakkett intra-ACP għall-forniment mill-ġdid tal-Fond għall-Paċi fl-Afrika sakemm l-10 Fond Ewropew għall-Iżvilupp (minn hawn 'il quddiem imsejjaħ 'EDF') jidħol fis-seħħ mhumiex biżżejjed biex l-AMIS tibqa' għaddejja sa dik id-data. Għaldaqstant l-Istati Membri ta' l-UE esprimew li kienu disposti joħorġu kontribuzzjonijiet bilaterali ulterjuri. Dawn il-kontribuzzjonijiet ulterjuri għandhom jintefgħu kollha f'daqqa fil-Fond għall-Paċi fl-Afrika u jkunu amministrati mill-Kummissjoni biex jittejbu l-koordinazzjoni u s-sorveljanza ta' l-użu li jsir mill-fondi sakemm l-10 EDF jidħol fis-seħħ.(4) Id-Deċiżjoni tal-Kunsill 2005/446/KE tat-30 ta' Mejju 2005 tistabbilixxi l-31 ta' Diċembru 2007 bħala d-data li lilhinn mill-iskadenza tagħha l-fondi mid-9 EDF ma jistgħux aktar jibqgħu kommessi[6].(5) Għalhekk jeħtieġ li ssir dispożizzjoni għal kontribuzzjonijiet ulterjuri mill-Istati Membri ta' l-UE, li għandhom ikunu amministrati mill-Kummissjoni, b'appoġġ għall-għanijiet tal-Fond għall-Paċi fl-Afrika.IDDEĊIEDA KIF ĠEJ:Artikolu 1 Kontribuzzjonijiet volontarjiSat-30 ta' Settembru 2007 kull Stat Membru jista' jgħaddi lill-Kummissjoni kontribuzzjonijiet ulterjuri volontarji b'appoġġ għall-għanijiet tal-Fond għall-Paċi fl-Afrika taħt il-Protokoll Finanzjarju.Il-Kummissjoni għandha tkun fdata bir-responsabbiltà tal-ġestjoni ta' dawn il-kontribuzzjonijiet fil-qafas tal-Fond għall-Paċi fl-Afrika skond il-proċeduri tad-9 Fond Ewropew għall-Iżvilupp, ħlief għad-diżimpenji li għandhom ikunu rimburżati lill-Istati Membri fuq bażi pro rata tal-kontribuzzjonijiet ulterjuri volontarji tagħhom.Artikolu 2Id-dħul fis-seħħDin id-Deċiżjoni għandha tidħol fis-seħħ fid-data li fiha tkun adottata.Magħmula fi Brussell, il-25 ta' Mejju 2007Għall-Kunsill tal-Ministri ACP-KEIl-President [1] ĠU L 287, 28.10.2005.[2] OJ L 345, 31.12.2003, p. 108.[3] ĠU L 156, 18.6.2005.[4] ĠU L 209, 11.08.2005; ĠU L 287, 28.10.2005.[5] OJ L 345, 31.12.2003, p. 108.[6] ĠU L 156, 18.6.2005.